text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: التبذير في ميزانية الدولة
text.text_idx: #000005
text.text: الرئيسيةالسيادة التونسيةحملة #السيادة_التونسية لتفعيل المواطنة الحقيقية
text.text_idx: #000006
text.text: حملة #السيادة_التونسية لتفعيل المواطنة الحقيقية
text.text_idx: #000007
text.text: كيف نمشو للقهوة أو أي مكان عام و نحكيو مع المواطن التونسي و نطلبو منو التأييد عبر الإمضاء على “عريضة طرد الأجانب من البنك المركزي التونسي” فانو ندخلو عادة في نقاش سياسي حول السيادة، القدرة التونسية، الاقتصاد، المالية والقيم العليا.
text.text_idx: #000009
text.text: حملة السيادة ماحاجتهاش بأصوات إنتخابية ولا بتبرعات ولا بجمع أماني المواطنين ولا بحب التوانسة، و ماتطلب من التونسي كان الموقف.
text.text_idx: #000010
text.text: حملة #السيادة_التونسية حاجتها بالكلمة التونسية بالرأي التونسي بالإهتمام التونسي بالقيم التونسية، حاجتنا بالشخصية السياسية التونسية تتحرك تحس توعا تتكلم تعبر تاقف تنهض و تاخو موقف من الأحداث.
text.text_idx: #000011
text.text: التونسي في وضعو الحالي هو مجرد (ساكن أصلي + ناخب + رعية) أي أنو في الوضع السلبي المتأثر بالأحداث و هذا ما يجعله أقل من المواطن أصلا، وفي وضعو الحالي السائح الأجنبي أهم و أعظم قيمة منو.
text.text_idx: #000013
text.text: التونسي في وضعو الحالي يميل للمطلبية كالمتسول ولكنو عازف على الفعل المواطني و هذا علاش المصير التونسي يحكمو فيه الأجانب عبر الأتباع/العملاء.
text.text_idx: #000014
text.text: المواطنة تعني سيادة الإنسان التونسي في تونس. تعني أن التونسي هو الأساس و هو الأصل و أن حال الدولة من حالو وقوتها من قوتو وضعفها من ضعفو وشرفها من شرفو و عارها من عارو. هذا الأمر التونسي مايحسوش و ماهوش واعي بيه وحتى واحد ما ركز عليه و خدم عليه.
text.text_idx: #000015
text.text: كيف الإنسان التونسي يتجاوز الإلهاء الإعلامي بقضايا الجنس و الإجتماعيات والعقد الدينية و يركز على الواقع السياسي العام، واقع ضعف الدولة التونسية، واقع مهانة الدولة التونسية، واقع إغتصاب تونس، واقع العار السياسي التونسي و يرفضوا و أكثر من هكا يقرر يواجهو. فوقتها يرتقي للوضع الإيجابي البطولي و الفعل السياسي.
text.text_idx: #000017
text.text: كيف الإنسان التونسي يتجاوز المصلحة الفردية و يوعا بقيم الشرف، الكرامة، العزة والسيادة و يقرر انو يعمل حاجة ، أي حاجة في سبيلهم و يساهم في الحملة، فانو وقتها يولي فاعل. و هذي ثورة حقيقية في السياسة التونسية ماصارتش من عهد الحركة الوطنية.
text.text_idx: #000018
text.text: المواطنة الحقيقية هي الفعل السياسي هي التأثير الواعي الإرادي على الأحداث هي المسك بزمام الدولة هي المبادرة هي الحركة وهي النضال لأجل القضايا القيمية الروحية القومية و المواطنة الحقيقية هي تجاوز تام مطلق للأنانية الضيقة والتبعية للخارج بتأكيد الوعي الذاتي/القومي عبر الفعل الميداني و المؤسساتي.
text.text_idx: #000019
text.text: المواطنة الحقيقية وين التونسي يخمم تونسي، يخمم في قيمة تونس، سيادة تونس، شرف تونس، ويقرر إنو يناضل على جالها. لأنو تونسي بالإرادة لنو تونسي بقرارو لنو حر و مسؤول وفاعل.
text.text_idx: #000020
text.text: المواطنة الحقيقية هي ممارسة لقيم سياسية عليا و هذا علاش السيادة التونسية هي قضية مواطنية بإمتياز بل هي أهم وأسمى قضية مواطنية طرحت في تونس منذ الثورة.
text.text_idx: #000021
text.text: بتحركنا بتجوالنا بدعوتنا للتوانسا لإمضاء عريضة طرد الأجانب من البنك المركزي التونسي فإن حملة السيادة التونسية تمارس و تكرس المواطنة الحقيقية.
text.text_idx: #000022
text.text: و تحيا #الأمة_التونسية سيدة محترمة شريفة هازّا راسها للسماء أبد الدهر.
text.text_idx: #000023
text.text: المواطنة الحقيقية
text.text_idx: #000024
text.text: المعنى الحقيقي للتوانسة
text.text_idx: #000025
text.text: السيادة التونسية
text.text_idx: #000026
text.text: مسألة السيادة و القومية التونسية
text.text_idx: #000027
text.text: الاستهتار بالقيم القومية العليا: السيادة التونسية
text.text_idx: #000028
text.text: انت مكش وطني اذا كنت:........
text.text_idx: #000029
text.text: البريد الإلكتروني *
text.text_idx: #000032
text.text: الموقع الإلكتروني
text.text_idx: #000033